**Usmernenie pre zákonných zástupcov detí MŠ k poskytnutiu dotácie na stravu od 1.9.2022**

**Informujeme, že rodičia detí, ktorí budú žiadať o poskytnutie dotácie na stravu na obdobie od 01.09.2022 do 31.12.2022,** čiže v novom školskom roku 2022/2023, musia so žiadosťou predložiť potvrdenie na základe, ktorého žiadajú o poskytnutie dotácie na stravu do 31.07.2022

**O poskytnutie dotácie na stravu môžu požiadať:**

* ak je rodina v hmotnej núdzi / potvrdenie vystavuje Úrad práce sociálnych vecí a rodiny/
* ak príjem rodiny je najviac vo výške životného minima / potvrdenie vystavuje Úrad práce sociálnych vecí a rodiny/
* deti iba v poslednom ročníku MŠ, ak si ich rodičia neuplatnili v zmysle zákona o dani z príjmov nárok na daňový bonus. Ide napríklad o osoby bez zdaniteľných príjmov či poberateľov dôchodkov, deti týchto rodičov majú nárok na dotáciu na stravu. Súbeh poberania daňového bonusu a dotácie na stravu od 1. júla už nie je možný. Ak rodičia tejto vekovej kategórie detí majú nárok na uplatnenie si daňového bonusu, ktorý predstavuje sumu 70 eur mesačne, tento bonus je pre nich výhodnejší ako dotácia na stravu, kedy je dotácia pri 20tich odobratých obedoch v mesiaci 26 eur. / rodič preukazuje čestným vyhlásením /

**Upozorňujeme**, že ak by si v čase poskytovania dotácie na stravu zákonný zástupca dieťaťa uplatnil daňový bonus, je povinný o uvedenom zriaďovateľa MŠ bezodkladne informovať, nakoľko v takomto prípade bude dieťaťu poskytovaná dotácia na stravu neoprávnene (trestno-právne dôsledky nepravdivého čestného vyhlásenia podľa § 221 zákona č. 300/2005 Z. z. Trestný zákon v znení neskorších predpisov a povinnosť vrátiť všetky finančné prostriedky poskytnuté na toto dieťa ako dotáciu na stravu).

Tlačivá je potrebné vyplniť riadne a čitateľne, podpísať, naskenovať a poslať na email: [skolstvo@karlovaves.sk](mailto:skolstvo@karlovaves.sk) do 31.7.2022

alebo odovzdať v MŠ

alebo doručiť do podateľne MÚ Karlova Ves, nám. Sv. Františka 8, Bratislava

Všetky informácie nájdete na:

https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby/zmeny-v-dotaciach-na-stravu-od-01.07.2022-a-pri-predkladani-podkladov-na-poskytnutie-dotacie-od-01.09.2022-do-31.12.2022.html?fbclid=IwAR1O8q7cq3SmQy\_gT-T8xsDA9SI2uDlSvrAxuQxxK2kpgRQAK6wakLdOVwQ&page\_id=1196755